CELEX: 62019TN0575
Language: da
Date: 2019-08-19 00:00:00
Title: Sag T-575/19: Sag anlagt den 19. august 2019 – EI mod Kommissionen

21.10.2019   
            
            
               DA
            
            
               Den Europæiske Unions Tidende
            
            
               C 357/38
            
         
      Sag anlagt den 19. august 2019 – EI mod Kommissionen
      (Sag T-575/19)
      (2019/C 357/47)
      Processprog: fransk
      
         Parter
      
      
         Sagsøger: EI (ved advokat R. Mbonyumutwa)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af den anfægtede afgørelse.
               
            
                  —
               
               
                  Kommissionen tilpligtes at betale en erstatning til sagsøgeren:
                  
                              —
                           
                           
                              for det første som følge af det ikke-økonomiske tab, som hun har lidt som følge af forskelsbehandlingen på grund af hendes hudfarve og i denne forbindelse at tildele hende 123 600 EUR (et hundrede treogtyve tusinde seks hundrede EUR) og
                           
                        
                              —
                           
                           
                              for det andet som følge af det økonomiske tab, som hun har lidt som følge af den manglende forfremmelse og lønforhøjelse som følge af forskelsbehandlingen og i denne forbindelse at tildele hende 48 670,56 EUR (otteogfyrre tusinde seks hundrede og halvfjerds EUR og seksoghalvtreds centimer).
                           
                        
            
                  —
               
               
                  Kommissionen pålægges at foretage en fornyet upartisk og objektiv gennemgang af sagsøgerens fortjenester og i givet fald at forfremme hende.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af ansættelsesmyndighedens afgørelse af 23. maj 2019 om afslag på hendes klage over afgørelsen om ikke-forfremmelse og om opstilling af den endelige forfremmelsesliste for 2018 har sagsøgeren fremført to anbringender.
      
                  1.
               
               
                  Første anbringende om anlæggelse af åbenbart urigtige skøn i forbindelse med forfremmelsesproceduren. Dette anbringende er opdelt i fire led.
                  
                              —
                           
                           
                              Første led om, at de bedømmelsesrapporter, som sagsøgeren er genstand for, er upræcise og subjektive. I denne forbindelse har sagsøgeren anført, at der er begået tre fejl. Den første fejl vedrører den omstændighed, at sagsøgerens bedømmelsesrapporter blev udfærdiget af en enkelt person, den anden fejl er, at bedømmelsesrapporternes indhold er upræcist, og den tredje fejl er, at der ikke er taget hensyn til sagsøgerens selvbedømmelse.
                           
                        
                              —
                           
                           
                              Andet led om, at der ikke er foretaget en objektiv test til bedømmelse af sprogkundskaber. Sagsøgeren har i denne henseende anført, at der er begået tre fejl. Den første fejl vedrører den omstændighed, at sagsøgerens bedømmelsesrapporter blev udfærdiget af en enkelt person, den anden fejl er, at der ikke blev anvendt de objektive tests, som findes på markedet, og den tredje fejl er, at bedømmelsen ikke svarer til realiteten.
                           
                        
                              —
                           
                           
                              Tredje led om subjektivitet ved bedømmelsen af det udøvede ansvarsniveau.
                           
                        
                              —
                           
                           
                              Fjerde led om subjektivitet ved valget af de faktuelle elementer, der skulle tages hensyn til.
                           
                        
            
                  2.
               
               
                  Andet anbringende om tilsidesættelse af ligebehandlingsprincippet og af princippet om forbud mod forskelsbehandling. I denne forbindelse har sagsøgeren gjort to argumenter gældende.
                  
                              —
                           
                           
                              Det første argument er, at den subjektivitet, der følger af forfremmelsesproceduren, udelukkende er til ugunst for sagsøgeren.
                           
                        
                              —
                           
                           
                              Det andet argument er, at sagsøgerens overordnede som svar på sagsøgerens spørgsmål om begrundelsen for den manglende forfremmelse svarede sagsøgeren pr. e-mail, hvilket beviser, at forfremmelsesproceduren hverken er objektiv eller upartisk.